text: 5 framúr bøkur um fantastisk djór
text: #000000
text: Tey siga tað í bókahandlum, bókasøvnum, skúlanum og við hús: Børn elska vakrar, stuttligar og serstakar faktabøkur um djór!
text: #000001
text: Og tá ið vit vaksnu seta okkum við børnunum at lesa um alt tað ótrúliga, stuttliga og løgna, sum fer fram í dýraheiminum, skilja vit tey væl. Niðanfyri eru fimm bøkur um djór, sum tú og børnini saman kunnu lesa og undrast um.
text: #000002
text: Hvussu høgt ber tað til at leypa? Hvør slanga hevur sterkasta eitur? Hvør hevur heimsmet at pissa?
text: #000003
text: Náttúran er full av fantastiskum djórum, sum eru serfrøðingar í teimum løgnastu tingunum. Í bókini kanst tú lesa um fiskin, sum dugir at spáa um veðrið, froskin, sum luktar jarðnøtasmør, og ormin, sum er longri enn ein bláhvalur! Hetta er bókin til tín, sum vilt vita alt um tey ótrúligastu djórini á jørðini.
text: #000004
text: Ein øðrvísi handbók um tær sjáldsomu klukkurnar, sum vit hitta í bókunum Klukkudrongurin, Klukkudrotningin og Klukkustríðið. Ein klukkulig vegleiðing, ið vekir áhugan hjá spírandi náttúrufrøðingum. Fyri at gerast klukkufrøðingur (ein, sum kannar klukku) krevst unglyndi, forvitni og dirvi - og at tú klárar luktin av djóralorti, tí fyri nógvar klukkur er lítið her í verðini betri døgurðamatur enn ein fesk tøðrúgva.
text: #000005
text: Les eisini: -Søguløtan gevur eina sjáldsama ró
text: #000006
text: Hvat veitst tú um dýr?
text: #000007
text: Hvat veitst tú um dýr? Veitst tú til dømis, hví tikarin hevur strípur? Ella hvørjum fugli mest er til av í Føroyum? Ella hví grísum dámar at rulla seg í runu? Ella hvat ígulfiskur ger, tá ið hann verður bangin? Í hesi bókini kanst tú stuttleika tær saman við familjuni við at seta spurningar og fáa svar um alskyns dýr. Tit kunnu finna út av, hvussu nógv tit vita, tit kunnu kappast ímóti hvørjum øðrum.
text: #000008
text: Visti tú, at tað eru færri enn 100 føroysk ross til í øllum heiminum? At føroyska rossið er eitt tað mest hótta dýraslagið, sum er til, og at tað er eitt av teimum heilt fáu upprunarossasløgunum, sum eru eftir í heiminum? Føroyska rossið er eitt serligt rossaslag. Slagið finst bara í Føroyum og hevur verið her í meira enn túsund ár. Men fyri ikki so langari tíð síðan mundi tað doyð út. Beinta Johannessen hevur skrivað vøkru bókina um føroyska rossið. Bókin er krossfiskur og partur av krabbarøðini hjá Bókadeild Føroya Lærarafelags og Námi.
text: #000010
text: Les eisini: 5 spennandi bøkur um djarvar gentur
text: #000011
text: Undursom djór og har tey eru
text: #000012
text: Ein heldur øðrvísi djórabók. Gandadjórafrøðingurin Newt Scamander hevur ferðast runt allan heim og funnið fram til hesi serligu djórini í bókini Undursom djór og har tey eru. Sjálvandi eru øll djórini flokkað hjá Gandamálaráðnum. Bókin er ein av teimum, sum vit hoyra um í Harry Potter-bókunum og sum Harry, Ron og Hermione brúka, tá ið tey rannsaka og loysa gandagátur! So um tú ongantíð hevur hoyrt um glumbublu ella imp ella nundu ella sniggu ELLA ert forvitin eftir at lesa eina bók, sum tey brúka í Hogwarts, so er at fara og kunna seg í hesari vøkru bókini.
text: #000013
text: Føroyar lesa skal vera við til at skapa lesigleði, seta føroyska málið í miðdeplin og skapa karmar fyri eini góðari lesimentan.
text: #000014
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000015
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000016